অরণ্য আলভী তন্ময় : সবার ভাগ্যে যেমন বিশ্বকাপ খেলা হয়না আবার হলেও বিশ্বকাপ জেতার সৌভাগ্যও সবাই পায়না। এসব অনেক পুরনো কথা। যারা ফুটবলের খোঁজখবর একটু আধটু রাখেন তারা জানেন, বিশ্বকাপ জেতা আর না জেতা খেলোয়াড়ের নাম। সময়ের সেরা ফুটবলার কে? কেউ বলবেন লিওনেল মেসির কথা, কেউ বা বলবেন ক্রিশ্চিয়ানো রোনালদোর কথা। ক্লাব ফুটবলে এই দু’জনের ক্যারিয়ারে অর্জনের কোনো শেষ নেই। এবার যেন অপ্রাপ্তিতেও দু’জনের ভাগ্যরেখা এসে একই বিন্দুতে মিললো। দু’জনের দল মানে আর্জেন্টিনা ও পর্তুগাল যে বাদ পড়েছে বিশ্বকাপের দ্বিতীয় পর্ব থেকে। মেসির বয়স এখন ৩১, রোনালদোর বয়স ৩৩। তাই মোটামুটি নিশ্চিত করেই বলা যায় যে, আগামী বিশ্বকাপে তারা থাকতে পারেন আবার নাও পারেন। ফলে বিশ্বকাপটা এই দুই মহাতারকার কাছে আক্ষেপের অপর নাম হয়েই থাকবে। বিশ্বকাপ মানেই বিশ্বতারকাদের মেলে ধরার মঞ্চ। কিন্তু এই মেসি, রোনালদোর মত অনেকেই আছেন, যারা নিজেদের সময়ে সেরা ফুটবলার হলেও কখনোই বিশ্বকাপ জিততে পারেননি। জানা মনে তাদের সংখ্যাটাও বোধ করি কম নয়।